Ricardus de Weizsäcker

Ricardus Baro de Weizsaecker (vulgo Richard von Weizsäcker ; natus Stutgardiae die 15 Aprilis 1920; mortuus Berolini die 31 Ianuarii 2015) fuit vir publicus Germaniae, cuius praeses annis ab 1984 ad 1994 fuit.

 Familia et Patria 
Patria sua Virtembergia, pater Ernestus de Weizsäcker legatus Germaniae in Dania, Norvegia, Helvetia, et temporibus Belli Orbis Terrarum II secretarius ministri negotiorum exteriorum Ioachimi de Ribbentrop fuit; frater, Carolus de Weizsäcker, est physicus et philosophus.

 Professio 
Postquam bello annis 1939—1945 interfuit, ab anno 1945 iurisprudentiae studebat, et patrem in Iudiciis Norimbergensiis defendebat. Annis 1953 ad usque 1966 diversis firmis magnis iuris consultus laborabat.

 Cursus honorum 
Ab anno 1954 fuit sodalis CDU, annis 1971 ad usque 1978 programma factionis cum aliis composuit. Ab anno 1981 magister civium superior Berolini creatus est, quam officium ad annum 1984 tenuit. Successor Romanus Herzog (CDU) fuit.

 Praeses foederalis Germaniae 
Die 23 Maii 1984 concilium foederale Weizsäcker praesidem Germaniae elegit, quem honorem 1 Iulii successor Caroli Carstens iniit. Quinque annos post reelectus ad 1 Iulii 1994 praeses mansit post Reunificationem Germaniae.

 Bibliographia 
 Dan van der Vat, "Richard von Weizsäcker obituary" in The Guardian, 2 Februarii 2015

Categoria:Magistri civium superiores Berolini
Categoria:Praesides Germaniae